Qezaya Çemişgezekî ya Dêrsimî de Komela Dorme û Munzurî zî tede xeylêk rêxistinanê dormeyî û avûkat Bariş Yildirim dewanê Paşacik û Ekirekî de  derheqê golanê awdayîşî û ocaxanê madenî de zanayîş da şarî.
Dewijan rê vilawekê ke sero ''Dêrsim de vera talanê madenî, projeyanê rantî, şewatê daristanan û  qirkerdişo ke binê nameyê seydwanîye de yeno kerdene ma yenê têhet û têkoşîn kenê'' nuşte bi dewijan rê ameyî vilakerdene. Heskerdoxanê xoza eşkerayîya çapemenîye daye û vat ê do vera talankerdişê xoza têkoşîn bikerê. Eşkerayîye de ame vatene ke ''Golekê Awdayîşî yê Çemişgezekî'' huqûqî nîyo û do bibo sebebê rijnayîşê dewe.
Heskerdoxê xoza ewro zî do dewa Geyîksuyu ya Xozatî de xebatanê xo bidomnê.
